

REPUBLIKA HRVATSKA

KRAPINSKO – ZAGORSKA ŽUPANIJA

 OPĆINA VELIKO TRGOVIŠĆE

**OPĆINSKO VIJEĆE**

KLASA: 023-01/18-01/83

UR.BROJ: 2197/05-05-18- 3

Veliko Trgovišće, 12.04.2018.g.

 Na temelju članka 30. stavak 2. Zakona o područjima županija, gradova i općina u RH („Narodne novine“ broj: 86/06, 125/06-ispr., 16/07.-ispr., 95/08-Odluka USRH, 46/10-ispr., 145/10, 37/13, 44/13, 45/13. i 110/15.), članka 35. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 106/03, 129/05, 109/07, 125/08, 36/09, 150/11, 144/12, 19/13.-proč.tekst, 137/15.-ispr., 123/17.) i članka 35. Statuta općine Veliko Trgovišće («Službeni glasnik Krapinsko – zagorske županije" broj: 23/09., 8/13. i 6/18.) Općinsko vijeće općine Veliko Trgovišće na 6. sjednici održanoj dana 12. travnja 2018.g. donijelo je

**Z A K L J U Č A K**

**o pokretanju postupka za**

**promjenu statusa**

I

 Pokreće se postupak za promjenu statusa općine Veliko Trgovišće u status grada Veliko Trgovišće.

 U sastav grada Veliko Trgovišće pored naselja Veliko Trgovišće bilo bi uključeno još četrnaest naselja (Bezavina, Domahovo , Družilovec, Dubrovčan, Jezero Klanječko, Jalšje, Mrzlo Polje, Požarkovec, Ravnice, Strmec, Turnišće Klanječko, Vižovlje, Velika Erpenja, Vilanci), koja čine gospodarsku i društvenu cjelinu i s naseljem Veliko Trgovišće povezna su dnevnim migracijskim i svakodnevnim potrebama stanovništva od lokalnog značenja.

II

 U postupku za promjenu statusa pribavit će se, sukladno članku 31. Zakona o područjima županija, gradova i općina u RH, očitovanje Županijske skupštine KZŽ te mišljenje stanovnika Općine putem potpisivanja peticija ili ispunjavanja upitnika, a po potrebi i održavanjem mjesnih zborova građana.

III

Općinski načelnik će, prema potrebi, imenovati Povjerenstvo kao koordinativno i savjetodavno tijelo u postupku izrade studije opravdanosti pokretanja inicijative za promjenu statusa u koliko se izrada takve studije ocijeni potrebnom.

 PREDSJEDNIK

 OPĆINSKOG VIJEĆA

 Zlatko Žeinski, dipl.oec.